Kuopio

| Kuopio |
| --- | --- |

 vaakuna :  sijainti 
 Kuvassa vasemmalta yläkulmasta myötäpäivään: Kuopion keskustaa, Puijon torni, Kuopion kauppahalli, Kuopion satama, Kuopion lääninhallitusrakennus, Väinölänniemen uimaranta, Technopolis Kuopion MicroTower ja Kuopion kaupungintalo.
Sijainti:  62°53′33″N, 027°40′42″E
Maakunta:  Pohjois-Savon maakunta
Seutukunta:  Kuopion seutukunta
Kuntanumero:  297
Hallinnollinen keskus:  Kuopion keskustaajama
Perustettu:  1775
Kuntaliitokset:  Kuopion mlk (1969) Riistavesi (1973) Vehmersalmi (2005) Karttula (2011) Nilsiä (2013) Maaninka (2015) Juankoski (2017)
Kokonaispinta-ala:  4 326,35 km² 14:nneksi suurin 2022 
– maa:  3 241,05 km²
– sisävesi:  1 085,30 km²
Väkiluku:  125 668 8:nneksi suurin 31.12.2024 
– väestötiheys:  38,77 as./km² (31.12.2024)
Ikäjakauma:  2020 
– 0–14-v.:  14,5 %
– 15–64-v.:  63,8 %
– yli 64-v.:  21,7 %
Äidinkieli:  2023 
– suomenkielisiä:  94,2 %
– ruotsinkielisiä:  0,1 %
– muut:  5,7 %
Kunnallisvero:  8,1 % 252:nneksi suurin 2025 
Kaupunginjohtaja:  Soile Lahti
Hallituksen puheenjohtaja:  Aleksi Eskelinen
Kaupunginvaltuusto:  59 paikkaa
– puheenjohtaja:  Marko Kilpi
  2021–2025  • Kesk.  • Kok.  • SDP  • Vihr.  • PS  • Vas.  • KD  • VL:   15 13 10 8 6 4 2 1
www.kuopio.fi
Infobox OKNimi-testi OK: 
Kuopio on Suomen kaupunki ja Pohjois-Savon maakuntakeskus, joka sijaitsee Kallaveden rannalla. Kuopion kaupungissa asuu noin 126 000 ja laajemmin Kuopion seudulla asuu noin 147 000 henkilöä. Asukasluvultaan Kuopio on Suomen 8:nneksi suurin kunta ja lähikuntineen seitsemänneksi suurin kaupunkialue.
Kaupungin pinta-ala on 4 326,35 km², josta 1 085,30 km² on vesistöjä. Kuopion keskustaajama sijaitsee enimmäkseen Kallaveteen etelästä työntyvällä Kuopionniemellä, joka jakaa Kallaveden kahteen toisistaan lähes erilliseen osaan. Väestötiheys on 38,77 asukasta/km². Pinta-alasta metsää on puolet, ja suurin osa vesialueesta on Kallavettä. Kuopio on saaristolain mukainen saaristo-osakunta.
Kuopio on Itä-Suomen valtakunnanosan keskus ja asukasluvultaan suurin kaupunki. Kuopion naapurikunnat ovat Lapinlahti, Iisalmi, Leppävirta, Rautavaara, Siilinjärvi, Suonenjoki, Tervo, Pielavesi, Kaavi, Juuka ja Tuusniemi. Kuopio oli Kuopion läänin pääkaupunki vuoteen 1997 asti, jolloin Kuopion lääni sekä Pohjois-Karjalan ja Mikkelin läänit yhdistettiin Itä-Suomen lääniksi, jonka pääkaupungiksi tuli Mikkeli.
Kuopio on tunnettu valtakunnallisesti yhtenä merkittävimmistä opiskelukaupungeista sekä vetovoima- ja kasvukeskuksista.
Vuoden 2017 Kuntaratingin mukaan 20 suurimman kaupungin joukosta Kuopiossa on tyytyväisimmät asukkaat, ja vuoden 2018 tutkimuksen mukaan Kuopio on asuntosijoittajalle paras kaupunki. Kuntien imago 2018 -tutkimuksessa Kuopio on suurista kaupungeista toisena. Elinkeinoelämän keskusliitto EK:n helmikuussa 2019 julkaisemassa tutkimuksessa Kuopion seutukunta oli sijalla 14, mikä on Itä-Suomen toiseksi korkein sijoitus. Kyselytutkimuksessa, joka mittaa elinkeinoelämän edustajien tyytyväisyyttä, Kuopion seutukunta sijoittuu kaikilla mittareilla maan keskiarvoa korkeammalle. Kokonaissijoitusta vetää alas yksityisen sektorin heikko tulos tilastovertailussa, joka ottaa huomioon yrittäjyysasteen, yritysten lukumäärän suhteessa asukaslukuun ja aloittaneiden yritysten määrän suhteessa koko yrityskantaan.
Kuopio on kuntana kaksipuolinen: sisältää hyvin kaupunkimaisen, edelleen kasvavan kaupunkitaajamas ja toisaalta paljon ansiokasta maaseutua. Viljelyselinkeinon harjoittamista Kuopiossa edesauttaa muuta saman leveyspiirin Suomea edullisempi ilmasto. On onnistuttu kunnallishallinnossa yhdistämään kaupunki- ja maaseutuväestön tarpeet. Kuopio oli ensimmäisiä sellaisia suuria kaupunkeja, jotka sisälsivät myös laajan maaseutualueen. Kuopion historiaa 1960-luvun lopulta lähtien leimaavat useat kuntaliitokset, joiden johdosta Kuopioon kuuluu nykyään myös paljon maaseutua. Kun Maaninka liittyi Kuopioon vuoden 2015 alussa, Kuopiosta tuli Suomen suurin maidontuottajakunta ja Suomen toiseksi suurin naudanlihantuottajakunta. Lisäksi Kuopiota ovat leimanneet 2010-luvun lopulla lukuisat suuret hankkeet ja projektit, joita kaupungissa on valtakunnallisesti eniten heti pääkaupunkiseudun jälkeen. Tahkon suuren matkailukeskuksen myötä Kuopiosta on kasvanut myös merkittävä matkailukaupunki.